

Ljubljana, 6. 9. 2024

**Z A P I S N I K**

17. izredne seje Sveta RTV Slovenija z dne 4. septembra 2024. Seja se je pričela ob 15. uri in je potekala v hibridnem načinu - v sejni sobi 5A/52, RTV center, Kolodvorska 2, Ljubljana in preko aplikacije MS Teams.

**PRISOTNI ČLANI SVETA: ODSOTNI:**

1. Andrea Bartole 1. Robert Požonec – opr.
2. Gaja Brecelj
3. Barbara Brezavšček Stegeman
4. Gregor Drnovšek
5. Goran Forbici
6. Aleš Novak (MS Teams)
7. Boštjan Ogris
8. Robert Pajek
9. Janez Pirc
10. Igor Prassel (MS Teams)
11. Klaudija Sedar (MS Teams)
12. Špela Stare
13. Ilinka Todorovski
14. Tadej Troha

15. Andreja Trtnik

16. Andraž Vehovar (MS Teams)

**OSTALI PRISOTNI:**

Natalija Gorščak v. d. predsednika uprave / kandidatka za predsednico uprave

Luka Rupnik v. d. člana uprave

Franci Pavšer član uprave/delavski direktor

Mirko Štular kandidat za predsednika uprave

Boris Tomašič kandidat za predsednika uprave

Franc Kuplen Svet delavcev

**PRISOTNI PREKO MS TEAMS POVEZAVE:**

Peter Kosmač sindikat kulturno umetniških ustvarjalcev

Tom Zalaznik sindikat tehničnih in administrativnih delavcev

Helena Milinković koordinacija sindikatov novinarjev RTV SLO

Marica Uršič Zupan varuhinja pravic gledalcev in poslušalcev

Seja je bila sklepčna. Vodil jo je predsednik sveta Goran Forbici.

Sprejet in obravnavan je bil naslednji dnevni red:

1. *Imenovanje predsednika uprave*

**AD 1** 03:20🡪172:30

***Predsedujoči*** je uvodoma pojasnil, da so na javni razpis za predsednika/predsednico uprave, ki se je iztekel 20. avgusta 2024, prispele tri prijave ter da skladno z 21. členom ZRTVS-1 predsednika uprave imenuje svet. Z vlogami se je seznanila in jih pregledala Komisija za kadrovske in pravne zadeve, organizacijo dela in poslovnik ter preliminarno preverila popolnost, pravočasnost vlog in izpolnjevanje pogojev. V nadaljevanju je predsedujoči na kratko povzel poročilo pregleda prijav vlog na javni razpis za predsednika Uprave RTV Slovenija. Poročilo je bilo posredovano kot del gradiva za sejo.

Na predlog komisije je bil soglasno sprejet (16) sklep:

***1 – 1 Svet RTV Slovenija ugotavlja, da so na javni razpis za predsednika Uprave RTV Slovenija prispele 3 prijave in da so vse prijave bile oddane pravočasno, da so vse prejete vloge popolne ter da vsi kandidati izpolnjujejo pogoje.***

Sledile so predstavitve kandidatov, ki so potekale po abecednem vrstnem redu: Natalija Gorščak, Mirko Štular in Boris Tomašič. Po predstavitvah in razpravi je pred glasovanjem o novem predsedniku uprave svet imenoval volilno komisijo in soglasno (16) sprejel sklep:

***1 – 2 Za izvedbo postopka glasovanja in ugotovitev izida glasovanja o kandidatu za mesto predsednika Uprave RTV Slovenija svet imenuje volilno komisijo v sestavi:***

***- Tadej Troha, predsednik***

***- Boštjan Ogris, član***

***- Gaja Brecelj, članica***

Svetnikom je bila pred začetkom glasovanja dana možnost, da svoj glas javno obrazložijo.

Oddanih je bilo 16 glasovnic (skupaj z 4 sms sporočili). Za kandidatko **Natalijo Gorščak** je glasovalo 11 članov, za kandidata **Mirka Štularja** so glasovali 4 člani. Za kandidata **Borisa Tomašiča** ni glasoval nobeden od članov sveta. Volilna komisija je ugotovila, da je največ glasov prejela Natalija Gorščak.

Soglasno (16) je bil sprejet sklep:

***1 – 3 Svet RTV Slovenija z večino glasov vseh članov sveta za predsednico Uprave RTV Slovenija imenuje Natalijo Gorščak.***

***Mandat predsednice uprave traja štiri leta. Mandat predsednice uprave prične 5. 9. 2024.***

Podatki o glasovanju:



 

*Svetniki, ki so na seji sodelovali preko MS Teams, so se na poziv predsednika sveta o svojem glasu izrekli ustno.*

Sestavni del zapisnika je tonski zapis seje.

Seja je bila končana ob 17.55.

Zapisala: Predsednik Sveta RTV Slovenija:

Nastja Zajc, l.r. Goran Forbici, l.r.